|  |
| --- |
| กระบวนการแปลงสภาพและการดำเนินงานของกองทรัสต์ |

# ที่มาและเหตุผลในการแปลงสภาพกองทุนรวมเป็นกองทรัสต์

ONEAM ในฐานะบริษัทจัดการของกองทุนรวม BKKCP และ CID ในฐานะผู้ถือหน่วยลงทุนรายใหญ่ของกองทุนรวม BKKCP ได้เล็งเห็นถึงประโยชน์ต่อผู้ถือหน่วยลงทุนของกองทุนรวม BKKCP โดยรวม จึงมีความประสงค์ที่จะแปลงสภาพกองทุนรวม BKKCP เป็นทรัสต์เพื่อการลงทุนในอสังหาริมทรัพย์ โดยมีกองทรัสต์ ISSARA เป็นทรัสต์เพื่อการลงทุนในอสังหาริมทรัพย์ที่จะจัดตั้งขึ้นเพื่อรองรับการแปลงสภาพ (“**การแปลงสภาพกองทุนรวม BKKCP**”) ตามหลักเกณฑ์ใน ประกาศที่ ทจ. 34/2559 และประกาศที่ ทจ. 49/2555 เนื่องจากตามกฎและหลักเกณฑ์ที่เกี่ยวข้องในปัจจุบัน กองทุนรวมไม่สามารถดำเนินการเพิ่มทุนจดทะเบียนเพื่อการลงทุนในอสังหาริมทรัพย์เพิ่มเติมได้อีก กองทุนรวมจึงมีข้อจำกัดในการลงทุนเพิ่มเติมเพื่อเพิ่มขนาดรายได้ของกองทุนรวม อันเป็นข้อจำกัดการเพิ่มผลตอบแทนให้แก่ผู้ถือหน่วยลงทุนของกองทุนรวม รวมทั้งกองทุนรวมมีหลักเกณฑ์ในเรื่องการกู้ยืมเงินในอัตราที่ต่ำกว่ากองทรัสต์ ซึ่งเป็นข้อจำกัดของกองทุนรวมในการจัดโครงสร้างการบริหารทางการเงินให้มีประสิทธิภาพมากขึ้น แต่เมื่อมีการแปลงสภาพกองทุนรวม BKKCP แล้วจะมีโอกาสและวัตถุประสงค์ที่จะลงทุนในอสังหาริมทรัพย์ซึ่งเป็นทรัพย์สินหลักของกองทรัสต์ได้โดยไม่มีข้อจำกัดในการลงทุนเพิ่มเติมข้างต้นและหลักเกณฑ์การกู้ยืมเงินจะอยู่ในอัตราที่สูงขึ้น อีกทั้ง หากการแปลงสภาพกองทุนรวม BKKCP (ซึ่งหมายความรวมถึงการโอนทรัพย์สินและภาระของกองทุนรวม BKKCP ให้แก่กองทรัสต์ ISSARA โดยแลกเปลี่ยนกับหน่วยทรัสต์ที่ออกใหม่ของกองทรัสต์ ISSARA และการสับเปลี่ยนหน่วยทรัสต์ของกองทรัสต์ ISSARA ที่กองทุนรวม BKKCP ถืออยู่ให้แก่ผู้ถือหน่วยลงทุนของกองทุนรวม BKKCP) ดำเนินการเสร็จสิ้นภายในวันที่ 31 ธันวาคม 2567 กองทุนรวม BKKCP และผู้ถือหน่วยลงทุนจะได้รับสิทธิประโยชน์จากการยกเว้นภาษีและการปรับลดค่าธรรมเนียมการจดทะเบียนสิทธิและนิติกรรมภายใต้กฎหมายที่เกี่ยวข้องที่ออกตามมาตรการทางภาษีและค่าธรรมเนียมเพื่อส่งเสริมการลงทุนในอสังหาริมทรัพย์ผ่านกองทรัสต์เพื่อการลงทุนในอสังหาริมทรัพย์ซึ่งคณะรัฐมนตรีได้มีมติเห็นชอบเมื่อวันที่ 24 มกราคม 2566 ประกอบกับมาตรการสิทธิประโยชน์ทางภาษีในการแปลงสภาพกองทุนรวมเป็นกองทรัสต์ตามพระราชกฤษฎีกาออกตามความในประมวลรัษฎากรว่าด้วยการยกเว้นรัษฎากร (ฉบับที่ 763) พ.ศ. 2566 กล่าวคือ ผู้ถือหน่วยลงทุนของกองทุนรวม BKKCP จะได้รับการยกเว้นภาษีเงินได้ และกองทุนรวม BKKCP จะได้รับการยกเว้นภาษีมูลค่าเพิ่ม ภาษีธุรกิจเฉพาะ และอากรแสตมป์ อันเนื่องมาจากการแปลงสภาพกองทุนรวม BKKCP รวมทั้งจะมีการปรับลดค่าธรรมเนียมการจดทะเบียนสิทธิและนิติกรรมเกี่ยวกับอสังหาริมทรัพย์อันเนื่องมาจากการแปลงสภาพกองทุนรวม BKKCP กฎกระทรวงกำหนดค่าธรรมเนียมการจดทะเบียนสิทธิและนิติกรรมเกี่ยวกับอาคารชุดสำหรับการแปลงสภาพกองทุนรวมอสังหาริมทรัพย์ไปเป็นกองทรัสต์เพื่อการลงทุนในอสังหาริมทรัพย์ พ.ศ. 2567 (รวมเรียกว่า “**สิทธิประโยชน์ทางภาษีและค่าธรรมเนียมจากการแปลงสภาพ**”) โดยที่การแปลงสภาพกองทุนรวม BKKCP ได้รับสิทธิประโยชน์ทางภาษีและค่าธรรมเนียมจากการแปลงสภาพนั้นจะสามารถดำเนินการได้ตั้งแต่วันที่กฎหมายที่เกี่ยวข้องกับสิทธิประโยชน์ทางภาษีและค่าธรรมเนียมจากการแปลงสภาพมีผลใช้บังคับจนถึงวันที่ 31 ธันวาคม 2567 (หรือระยะเวลาอื่นใดที่กฎหมายที่เกี่ยวข้องกับสิทธิประโยชน์ทางภาษีและค่าธรรมเนียมจากการแปลงสภาพจะได้กำหนดให้สิทธิประโยชน์หรือขยายระยะเวลาออกไป[[1]](#footnote-2)) ทั้งนี้ กองทุนรวม BKKCP จะเป็นผู้รับผิดชอบค่าใช้จ่ายในการแปลงสภาพกองทุนรวม BKKCP

# แผนการแปลงสภาพกองทุนรวม

แผนการแปลงสภาพกองทุนรวม BKKCP เป็นกองทรัสต์ ISSARA นั้น กองทรัสต์ ISSARA จะก่อตั้งขึ้นด้วย  
ผลของสัญญาก่อตั้งทรัสต์และสมบูรณ์เมื่อผู้ก่อตั้งทรัสต์ก่อสิทธิและหน้าที่ในทางทรัพย์สินให้แก่ทรัสตีด้วยการเข้าทำสัญญาที่มีข้อผูกพันว่าผู้ก่อตั้งทรัสต์จะดำเนินการเพื่อให้กองทรัสต์ ISSARA ได้มาซึ่งทรัพย์สินและภาระของกองทุนรวม BKKCP ที่แปลงสภาพ โดยแลกกับการที่กองทุนรวม BKKCP จะได้รับหน่วยทรัสต์ที่ออกใหม่ของกองทรัสต์ ISSARA และเมื่อกองทรัสต์ ISSARA ได้ก่อตั้งขึ้นแล้ว กองทรัสต์ ISSARA จะรับโอนทรัพย์สินและภาระของกองทุนรวม BKKCP   
ซึ่งรวมถึงการรับโอนสิทธิและหน้าที่ตามสัญญาที่กองทุนรวม BKKCP เป็นคู่สัญญาอยู่ในปัจจุบันและอสังหาริมทรัพย์และสังหาริมทรัพย์ (ถ้ามี) ของกองทุนรวม BKKCP ซึ่งเป็นทรัพย์สินที่กองทุนรวม BKKCP ลงทุนในปัจจุบัน โดยหลังจากการโอนทรัพย์สินและภาระของกองทุนรวม BKKCP ดังกล่าว บริษัทจัดการจะดำเนินการเลิกกองทุนรวม BKKCP และชำระบัญชี โดยในขั้นตอนการชำระบัญชี ผู้ชำระบัญชีจะแบ่งหน่วยทรัสต์ของกองทรัสต์ ISSARA ที่กองทุนรวม BKKCP   
ได้มาจากการโอนทรัพย์สินและภาระของกองทุนรวม BKKCP ให้แก่กองทรัสต์ ISSARA ให้แก่ผู้ถือหน่วยลงทุนของกองทุนรวม BKKCP ที่มีชื่อปรากฏในทะเบียนผู้ถือหน่วยลงทุน ณ วันปิดสมุดทะเบียนพักการโอนหน่วยลงทุน เพื่อกำหนดสิทธิในการสับเปลี่ยนหน่วยลงทุนกับหน่วยทรัสต์ ซึ่งอาจไม่ใช่ผู้ถือหน่วยลงทุนที่มีสิทธิเข้าร่วมประชุมและอนุมัติการแปลงสภาพ ซึ่งจะได้ประกาศต่อไป และผู้ชำระบัญชีจะดำเนินการต่าง ๆ ที่จำเป็นเพื่อการชำระบัญชีของกองทุนรวม BKKCP ต่อไป

ผู้จัดการกองทรัสต์จะดำเนินการเพื่อให้หน่วยทรัสต์ของกองทรัสต์ ISSARA ที่จะออกและเสนอขายให้แก่  
กองทุนรวม BKKCP เพื่อชำระเป็นค่าตอบแทนการรับโอนทรัพย์สินและภาระของกองทุนรวม BKKCP เข้าเป็นหลักทรัพย์จดทะเบียนแทนหน่วยลงทุนของกองทุนรวม BKKCP ซึ่งจะถูกเพิกถอนจากการเป็นหลักทรัพย์จดทะเบียนใน  
ตลาดหลักทรัพย์ให้แล้วเสร็จภายใน 15 วันทำการ นับแต่วันปิดการเสนอขายหน่วยทรัสต์ หรือภายในระยะเวลาอื่นใดตามที่หน่วยงานที่เกี่ยวข้องกำหนด

# แผนการลงทุนในทรัพย์สินที่จะลงทุนเพิ่มเติม

ผู้ก่อตั้งทรัสต์ได้เสนอแผนการลงทุนในทรัพย์สินที่จะลงทุนเพิ่มเติม โดยผู้ก่อตั้งทรัสต์จะเข้าเป็นผู้จัดการกองทรัสต์เมื่อมีการก่อตั้งกองทรัสต์ และกองทรัสต์จะลงทุนในทรัพย์สินที่จะลงทุนเพิ่มเติม ภายหลังการแปลงสภาพกองทุนรวม BKKCP เป็นกองทรัสต์ ISSARA ทั้งนี้ แหล่งเงินทุนที่จะใช้ในการลงทุนในทรัพย์สินที่จะลงทุนเพิ่มเติม   
จะมาจากการกู้ยืมเงินจากธนาคาร และ/หรือ สถาบันการเงินแห่งหนึ่งหรือหลายแห่ง รวมจำนวนไม่เกิน 177 ล้านบาท   
โดยโครงสร้างเงินทุนที่จะใช้ในการลงทุนในทรัพย์สินที่จะลงทุนเพิ่มเติม พิจารณาจากสภาวะตลาดทุนรวมถึง  
ธนาคารพาณิชย์ และ/หรือ สถาบันการเงินในฐานะแหล่งเงินทุนเพื่อการกู้ยืมของกองทรัสต์ ISSARA โดยที่ไม่มีการออกหน่วยทรัสต์ใหม่เพื่อมาลงทุนในทรัพย์สินที่จะลงทุนเพิ่มเติมแต่อย่างใด

# แผนการแปลงสภาพกองทุนรวม การเลิกกองทุนรวม การชำระบัญชี และกำหนดเวลาโดยประมาณของการดำเนินการแต่ละขั้นตอน (Conversion Timeline)

ภายหลังจากผู้ก่อตั้งทรัสต์ได้รับอนุญาตจากสำนักงาน ก.ล.ต. ให้เสนอขายหน่วยทรัสต์ที่ออกใหม่เพื่อ  
การแปลงสภาพแล้ว บริษัทจัดการ ผู้ก่อตั้งทรัสต์ และผู้ชำระบัญชี จะดำเนินการแปลงสภาพกองทุนรวม BKKCP   
เป็นกองทรัสต์ ISSARA โดยมีขั้นตอนการดำเนินการและกำหนดเวลาโดยประมาณของการดำเนินการแต่ละขั้นตอนหลังจากได้รับอนุญาตจากสำนักงาน ก.ล.ต. ดังนี้ (โดยเป็นระยะเวลาที่บริษัทจัดการและผู้ก่อตั้งทรัสต์ได้คาดการณ์ไว้   
ทั้งนี้ ขึ้นอยู่กับเงื่อนไขและปัจจัยต่าง ๆ ที่เกี่ยวข้อง ซึ่งรวมถึงระยะเวลาการพิจารณาอนุญาตเสนอขายหน่วยทรัสต์ของสำนักงาน ก.ล.ต. ค่าใช้จ่ายต่าง ๆ ในการดำเนินการแปลงสภาพกองทุนรวม BKKCP รวมถึงภาระภาษีและค่าธรรมเนียมที่เกี่ยวข้อง และการได้รับความยินยอมจากบุคคลใด ๆ ในการดำเนินการแปลงสภาพกองทุนรวม BKKCP)1


| **ลำดับ** | **ขั้นตอนการแปลงสภาพ การเลิกกองทุนรวม และ การชำระบัญชี** | **กำหนดเวลาโดยประมาณของการดำเนินการ** | |
| --- | --- | --- | --- |
|  | ผู้ก่อตั้งทรัสต์จะยื่นแบบแสดงรายการข้อมูลและ ร่างหนังสือชี้ชวนในการเสนอขายหน่วยทรัสต์ของกองทรัสต์เพื่อการแปลงสภาพกองทุนรวม BKKCP (“**แบบแสดงรายการข้อมูลและร่างหนังสือชี้ชวนเพื่อการแปลงสภาพ**”) ต่อสำนักงาน ก.ล.ต. และ นำเอกสารนั้นเข้าสู่ระบบอิเล็กทรอนิกส์ของ ตลาดหลักทรัพย์ | แบบแสดงรายการข้อมูลและร่างหนังสือชี้ชวนเพื่อ การแปลงสภาพ จะมีผลใช้บังคับเมื่อพ้นวันที่สำนักงาน ก.ล.ต. ได้รับแบบแสดงรายการข้อมูลที่แก้ไขเพิ่มเติม ครั้งหลังสุด  โดยผู้ก่อตั้งทรัสต์ได้ทำการยื่นแบบแสดงรายการข้อมูลและร่างหนังสือชี้ชวนเพื่อการแปลงสภาพ ในวันที่ 14 สิงหาคม 2567 เพื่อให้แบบแสดงรายการข้อมูลและร่างหนังสือชี้ชวนเพื่อการแปลงสภาพมีผลใช้บังคับในวันเดียวกับวันที่สำนักงาน ก.ล.ต. อนุญาตให้เสนอขายหน่วยทรัสต์ที่ออกใหม่เพื่อรองรับการแปลงสภาพ | |
|  | บริษัทจัดการจะแจ้งให้ผู้ถือหน่วยลงทุนทราบวันปิดสมุดทะเบียนพักการโอนหน่วยลงทุนเพื่อกำหนดสิทธิในการสับเปลี่ยนหน่วยลงทุนของกองทุนรวมกับหน่วยทรัสต์ของกองทรัสต์ | ล่วงหน้าไม่น้อยกว่า 14 วันก่อนวันปิดสมุดทะเบียน พักการโอนหน่วยลงทุนเพื่อกำหนดสิทธิในการสับเปลี่ยนหน่วยลงทุนกับหน่วยทรัสต์ | |
|  | บริษัทจัดการจะขอให้ตลาดหลักทรัพย์หยุดพักการซื้อขายหน่วยลงทุนของกองทุนรวม (ขอ SP) | ล่วงหน้า 2 วันทำการ ก่อนวันปิดสมุดทะเบียนทะเบียนพักการโอนหน่วยลงทุน เพื่อกำหนดสิทธิในการสับเปลี่ยนหน่วยลงทุนกับหน่วยทรัสต์ | |
|  | ตลาดหลักทรัพย์จะหยุดพักการซื้อขายหน่วยลงทุนของกองทุนรวม (ขึ้น SP) | ต่อเนื่องไปจนถึงวันที่ตลาดหลักทรัพย์ประกาศเพิกถอนหน่วยลงทุนของกองทุนรวม และรับหน่วยทรัสต์ของกองทรัสต์ที่ออกใหม่เพื่อรองรับการแปลงสภาพ กองทุนรวม BKKCP เป็นหลักทรัพย์จดทะเบียนใน ตลาดหลักทรัพย์ | |
|  | บริษัทจัดการจะรวบรวมรายชื่อผู้ถือหน่วยลงทุนโดยวิธีการปิดสมุดทะเบียนพักการโอนหน่วยลงทุน | หลังจากวันที่แจ้งให้ผู้ถือหน่วยลงทุนทราบวันปิดสมุดทะเบียนพักการโอนหน่วยลงทุนอย่างน้อย 14 วัน  โดยคาดว่าจะแล้วเสร็จในช่วงไตรมาส 4 ปี 2567 หรือระยะเวลาอื่นใดตามความเหมาะสมขึ้นอยู่กับเงื่อนไขและปัจจัยต่าง ๆ ที่เกี่ยวข้อง2 | |
|  | ผู้ก่อตั้งทรัสต์ดำเนินการแปลงสภาพกองทุนรวม BKKCP เป็นกองทรัสต์ ด้วยการก่อสิทธิในทางทรัพย์สินของกองทุนรวมให้แก่ทรัสตี | โดยไม่ชักช้า ผู้ก่อตั้งทรัสต์จะพิจารณาตามความเหมาะสมขึ้นอยู่กับเงื่อนไขและปัจจัยต่าง ๆ ที่เกี่ยวข้อง และเพื่อให้เป็นไปตามหลักเกณฑ์ของประกาศ และ/หรือ กฎหมายที่เกี่ยวข้อง โดยคาดว่าจะแล้วเสร็จในช่วง ไตรมาส 4 ปี 25672 | |
|  | ผู้ก่อตั้งทรัสต์จะเสนอขายหน่วยทรัสต์เพื่อรองรับการแปลงสภาพกองทุนรวม BKKCP ให้แก่กองทุนรวม  โดยบริษัทจัดการจะโอนทรัพย์สินและภาระของกองทุนรวมให้แก่กองทรัสต์ เพื่อแลกเปลี่ยนกับหน่วยทรัสต์ที่ออกใหม่ของกองทรัสต์เพื่อการแปลงสภาพกองทุนรวม BKKCP | ผู้ก่อตั้งทรัสต์ต้องเสนอขายหน่วยทรัสต์สำหรับ การแปลงสภาพกองทุนรวม BKKCP ให้แล้วเสร็จภายใน 6 เดือนนับแต่วันที่สำนักงาน ก.ล.ต. แจ้งผลการอนุญาตให้เสนอขายหน่วยทรัสต์เพื่อรองรับการแปลงสภาพกองทุนรวม BKKCP เว้นแต่สำนักงาน ก.ล.ต. ตกลงให้ขยายระยะเวลา ตามหลักเกณฑ์ที่กำหนดในประกาศที่เกี่ยวข้อง | |
|  | บริษัทจัดการดำเนินการโอนทรัพย์สินและภาระของกองทุนรวมไปยังกองทรัสต์ โดยแลกเปลี่ยนกับหน่วยทรัสต์ที่ออกใหม่เพื่อรองรับการแปลงสภาพกองทุนรวม BKKCP | - | ภายใน 15 วันทำการนับแต่วันปิดการเสนอขายหน่วยทรัสต์ที่ออกใหม่  หรือภายในระยะเวลา อื่นใดตามที่หน่วยงานที่เกี่ยวข้องกำหนด2 |
|  | บริษัทจัดการจะแจ้งการเลิกกองทุนรวมต่อผู้ถือ หน่วยลงทุน ผู้ดูแลผลประโยชน์ของกองทุนรวม  ตลาดหลักทรัพย์ และสำนักงาน ก.ล.ต. | ก่อนการเลิกกองทุนรวมเป็นเวลาไม่น้อยกว่า 5 วันทำการ |
|  | บริษัทจัดการจะเลิกกองทุนรวม | ภายในวันทำการถัดจากวันที่มีการโอนทรัพย์สินและภาระของกองทุนรวมให้แก่กองทรัสต์ |
|  | ผู้ชำระบัญชีจะแบ่งหน่วยทรัสต์ให้แก่ผู้ถือหน่วยลงทุนของกองทุนรวมที่มีชื่อปรากฏในทะเบียนผู้ถือหน่วยลงทุน ณ วันที่กำหนดสิทธิในการสับเปลี่ยนหน่วยลงทุนกับหน่วยทรัสต์ โดยผู้ชำระบัญชีจะจัดส่งเอกสารดังนี้ ให้แก่ผู้ถือหน่วยลงทุน   * 1. เอกสารที่แสดงถึงจำนวนหน่วยทรัสต์ที่ผู้ถือหน่วยลงทุนได้รับ   2. หนังสือชี้ชวนเสนอขายหน่วยทรัสต์ที่รองรับการแปลงสภาพกองทุนรวม BKKCP หรือเอกสาร ซึ่งมีข้อมูลที่มีสาระตรงตามสรุปข้อมูลสำคัญของกองทรัสต์ (Fact Sheet) ที่ปรากฏในแบบแสดงรายการข้อมูลการเสนอขายหน่วยทรัสต์ของกองทรัสต์เพื่อการแปลงสภาพกองทุนรวม BKKCP ที่ยื่นต่อสำนักงาน ก.ล.ต. | โดยไม่ชักช้า |
|  | ผู้ชำระบัญชี และ/หรือ บริษัทจัดการ จะขอเพิกถอนหน่วยลงทุนของกองทุนรวมจากการเป็นหลักทรัพย์ จดทะเบียนในตลาดหลักทรัพย์ (Delist) | - |
|  | ผู้ก่อตั้งทรัสต์จะดำเนินการให้หน่วยทรัสต์ที่ออก เพื่อรองรับการแปลงสภาพกองทุนรวม BKKCP ของกองทรัสต์เป็นหลักทรัพย์จดทะเบียนในตลาดหลักทรัพย์ | - |
|  | ผู้ชำระบัญชีจะดำเนินการชำระบัญชีให้แล้วเสร็จ | ภายใน 90 วันนับแต่วันเลิกกองทุนรวม เว้นแต่ได้รับ ผ่อนผันจากสำนักงาน ก.ล.ต. ในกรณีที่มีเหตุจำเป็นและสมควร | |
|  | ผู้ชำระบัญชีจะยื่นคำขอจดทะเบียนเลิกกองทุนรวมพร้อมทั้งจัดส่งรายงาน และผลการชำระบัญชีต่อสำนักงาน ก.ล.ต. | ภายใน 30 วันนับแต่วันที่ชำระบัญชีแล้วเสร็จ | |

**หมายเหตุ** 1. เป็นระยะเวลาประมาณที่บริษัทจัดการและผู้ก่อตั้งทรัสต์ได้คาดการณ์ไว้ ทั้งนี้ ขึ้นอยู่กับเงื่อนไขและปัจจัยต่าง ๆ ที่เกี่ยวข้อง ซึ่งรวมถึงระยะเวลาการพิจารณาอนุญาตเสนอขายหน่วยทรัสต์ของสำนักงาน ก.ล.ต. ค่าใช้จ่ายต่าง ๆ ในการดำเนินการแปลงสภาพกองทุนรวม BKKCP รวมถึงภาระภาษีและค่าธรรมเนียมที่เกี่ยวข้อง และการได้รับความยินยอมจากบุคคลใด ๆ ในการดำเนินการแปลงสภาพกองทุนรวม BKKCP และอาจมีการปรับเปลี่ยนตามความเหมาะสมเพื่อให้เป็นไปตามหลักเกณฑ์ของประกาศ และ/หรือ กฎหมายที่เกี่ยวข้อง

2. การแปลงสภาพกองทุนรวม BKKCP (ซึ่งหมายความรวมถึงการโอนทรัพย์สินและภาระของกองทุนรวม BKKCP ให้แก่กองทรัสต์ ISSARA โดยแลกเปลี่ยนกับหน่วยทรัสต์ที่ออกใหม่ของกองทรัสต์ ISSARA และการสับเปลี่ยนหน่วยทรัสต์ของกองทรัสต์ ISSARA ที่กองทุนรวม BKKCP ถืออยู่ให้แก่ผู้ถือหน่วยลงทุนของกองทุนรวม BKKCP) โดยได้รับสิทธิประโยชน์ทางภาษีและค่าธรรมเนียมจากการแปลงสภาพนั้นจะสามารถดำเนินการได้ตั้งแต่วันที่กฎหมายที่เกี่ยวข้องกับสิทธิประโยชน์ทางภาษีและค่าธรรมเนียมจากการแปลงสภาพมีผลใช้บังคับจนถึงวันที่ 31 ธันวาคม 2567 (หรือระยะเวลาอื่นใดที่กฎหมายที่เกี่ยวข้องกับสิทธิประโยชน์ทางภาษีและค่าธรรมเนียมจากการแปลงสภาพจะได้กำหนดให้สิทธิประโยชน์หรือขยายระยะเวลาออกไป โดย ณ วันที่ 3 ตุลาคม 2567 ยังไม่มีการประกาศบังคับใช้กฎหมายที่เป็นการกำหนดให้สิทธิประโยชน์หรือขยายระยะเวลาเกี่ยวกับสิทธิประโยชน์ทางภาษีและค่าธรรมเนียมจากการแปลงสภาพ สำหรับระยะเวลาภายหลังวันที่ 31 ธันวาคม 2567) ทั้งนี้ หากการแปลงสภาพกองทุนรวม BKKCP ไม่สามารถดำเนินการให้แล้วเสร็จภายในวันที่ 31 ธันวาคม 2567 (หรือระยะเวลาอื่นใดที่กฎหมายที่เกี่ยวข้องกับสิทธิประโยชน์ทางภาษีและค่าธรรมเนียมจากการแปลงสภาพจะได้กำหนดให้สิทธิประโยชน์หรือขยายระยะเวลาออกไป) และเป็นเหตุให้กองทุนรวม BKKCP และผู้ถือหน่วยลงทุนไม่ได้รับสิทธิประโยชน์ทางภาษีและค่าธรรมเนียมจากการแปลงสภาพดังกล่าว กองทุนรวม BKKCP ขอสงวนสิทธิ์ที่จะไม่ดำเนินการแปลงสภาพกองทุนรวม BKKCP ตามที่จะได้นำเสนอที่ประชุมผู้ถือหน่วยลงทุนของกองทุนรวม BKKCP ในครั้งนี้ โดยในกรณีดังกล่าว ให้ถือว่าการอนุมัติของที่ประชุมผู้ถือหน่วยลงทุนในวาระที่เกี่ยวข้องกับการแปลงสภาพกองทุนรวมเป็นกองทรัสต์และเรื่องอื่น ๆ ที่เกี่ยวข้องเป็นอันยกเลิกทุกวาระ


โดยสามารถกำหนดเวลาโดยประมาณของการดำเนินการแต่ละขั้นตอน (Conversion Timeline) ดังนี้

1. ตารางเวลาแผนการแปลงสภาพกองทุนรวม BKKCP **ก่อน**แบบแสดงรายการข้อมูลและร่างหนังสือชี้ชวน  
   มีผลบังคับใช้



**หมายเหตุ:** เป็นระยะเวลาประมาณที่บริษัทจัดการได้คาดการณ์ไว้ ทั้งนี้ ขึ้นอยู่กับเงื่อนไขและปัจจัยต่าง ๆ ที่เกี่ยวข้อง   
ซึ่งรวมถึงระยะเวลาการพิจารณาคำขออนุญาตเสนอขายหน่วยทรัสต์ของสำนักงาน ก.ล.ต. ค่าใช้จ่ายต่าง ๆ   
ในการดำเนินการแปลงสภาพกองทุนรวมเป็นกองทรัสต์ รวมถึงภาระภาษีและค่าธรรมเนียมที่เกี่ยวข้อง และการได้รับ  
ความยินยอมจากบุคคลใด ๆ ในการดำเนินการแปลงสภาพกองทุนรวมเป็นกองทรัสต์ และอาจมีการปรับเปลี่ยน  
ตามความเหมาะสมเพื่อให้เป็นไปตามหลักเกณฑ์ของประกาศ และ/หรือ กฎหมายที่เกี่ยวข้อง

1. ตารางเวลาแผนการแปลงสภาพกองทุนรวม BKKCP **หลัง**แบบแสดงรายการข้อมูลและร่างหนังสือชี้ชวน  
   มีผลบังคับใช้

****

**หมายเหตุ:** เป็นระยะเวลาประมาณที่บริษัทจัดการ ได้คาดการณ์ไว้ ทั้งนี้ ขึ้นอยู่กับเงื่อนไขและปัจจัยต่างๆ ที่เกี่ยวข้อง   
ซึ่งรวมถึงระยะเวลาการพิจารณาคำขออนุญาตเสนอขายหน่วยทรัสต์ของสำนักงาน ก.ล.ต. ค่าใช้จ่ายต่างๆ   
ในการดำเนินการแปลงสภาพกองทุนรวมเป็นกองทรัสต์ รวมถึงภาระภาษีและค่าธรรมเนียมที่เกี่ยวข้อง และการได้รับความยินยอมจากบุคคลใด ๆ ในการดำเนินการแปลงสภาพกองทุนรวมเป็นกองทรัสต์ และอาจมีการปรับเปลี่ยน  
ตามความเหมาะสมเพื่อให้เป็นไปตามหลักเกณฑ์ของประกาศ และ/หรือ กฎหมายที่เกี่ยวข้อง

# สรุปสาระสำคัญของร่างสัญญาก่อตั้งทรัสต์

โปรดพิจารณารายละเอียดดังกล่าวใน*ส่วนที่ 2.2.10 ข้อ 10.2 สรุปสาระสำคัญของสัญญาก่อตั้งทรัสต์*

# ช่องทางที่ผู้ถือหน่วยทรัสต์จะสามารถขอดูสำเนาสัญญาก่อตั้งทรัสต์

การบริหารจัดการกองทรัสต์จะอยู่ภายใต้ข้อกำหนดในสัญญาก่อตั้งทรัสต์ โดยผู้ถือหน่วยทรัสต์สามารถขอดูสำเนาสัญญาก่อตั้งทรัสต์ได้ที่ผู้จัดการกองทรัสต์ และ/หรือทรัสตี ได้ในช่วงเวลาทำการของผู้จัดการกองทรัสต์ และทรัสตี

1. ณ วันที่ 3 ตุลาคม 2567 ยังไม่มีการประกาศบังคับใช้กฎหมายที่เป็นการกำหนดให้สิทธิประโยชน์หรือขยายระยะเวลาเกี่ยวกับสิทธิประโยชน์ทางภาษีและค่าธรรมเนียมจากการแปลงสภาพ สำหรับระยะเวลาภายหลังวันที่ 31 ธันวาคม 2567 [↑](#footnote-ref-2)